Dagens Fødselar: Cecilie Frøkjær - Kendte.dk\nDagens Fødselar: Cecilie Frøkjær\n13. maj 201306:08 | Af: Uffe Dahl\nTV-værten Cecilie Frøkjær fylder i dag 45 år. Foto: Facebook.\nKendte.dk siger tillykke til tv-værten Cecilie Frøkjær, der i dag den 12. maj fylder 45 år.\nOm Cecilie Frøkjær:\nJournalisten og tv-værten Cecilie Frøkjær, eller Anne Cecilie Frøkjær-Jensen, som hun rigtigt hedder, er født den 12. maj 1968 i København.\nCecilie Frøkjær har fortrinsvist været studievært på TV 2s morgenprogram Go’ Morgen Danmark, men sideløbende har Cecilie Frøkjær ligeledes været vært på flere andre programmer (vært i Go’aften Danmark i 1998) og en række live-begivenheder på TV 2, som har spændt sig fra eget talkshow (Så på en torsdag i 1999), debat- og boligprogrammer (bl.a. Aftenvagt), kongelige begivenheder og en række programmer ved nytårsskiftet.\nCecilie Frøkjær blev uddannet journalist fra Danmarks Journalisthøjskole i februar 1997. Det var samtidig med skrivningen af sin afsluttende retorik-hovedopgave på Journalisthøjskolen, at hun begyndte at lave morgen-tv.\nTi år med Meyerheim\nI de første ti år på Go’Morgen Danmark dannede hun makkerpar sammen med Michael Meyerheim. Fra august 2006 og otte måneder frem blev medværten journalisten og nyhedsværten Jes Dorph-Petersen fra TV 2 Nyhederne og senere blev hendes medvært den tidligere P3-vært Morten Resen med Kamilla Walsøe og Anders Breinholt som det andet værtspar på programmet.\nDen 17. marts 2009 annoncerede Cecilie Frøkjær, at hun stopper som morgenvært på Go’ Morgen Danmark efter 12 år, kun afbrudt af to barsler, med virkning fra og med den 1. august samme år for at kunne prioritere sine børn. Fra August 2010 er Cecilie vært på Go’ aften Danmark\nI 2004, 2005, 2006, 2007 og 2008 blev Frøkjær-Jensen kåret som årets værtinde af den danske tv-branche i forbindelse med den årlige prisuddeling TV-Prisen og blev af Billed-Bladets læsere kåret til årets kvindelige tv-vært i henholdsvis 2007 og 2008.\nCecilie Frøkjær er ansat og medejer af Skandinavisk Film Kompagni, der indtil nytåret 2008/2009 producerede Go’ Morgen Danmark for TV 2 (herefter overgik opgaven til Nordisk Film TV).\nPrivat er Frøkjær-Jensen fraskilt tv- og radio-værten Lars Daneskov, som hun var gift med i syv år.\nKatharine Hepburn, skuespiller (død 2003), 106 år.\nMichael Bundesen, dansk sanger i Shu-bi-dua, 64 år.\nJacob Haugaard, dansk sanger, entertainer og tidligere folketingsmedlem, 61 år.\nRenée Toft Simonsen, dansk psykolog, forfatter og fotomodel, 48 år.\nTony Hawk, amerikansk skateboarder, 45 år.\nMikkel Beck, dansk fodboldspiller, 40 år